Hvor skal pengene komme fra, og hvor meget kan vi bidrage med?
Pengene skal komme fra dem, der forurener mest og det skal ske uden at uligheden øges. Hertil er det oplagt, at brancher, som udleder meget CO2 og forurener mest, bidrager. Det kan eksempelvis handle om shipping-industrien og om olie, kul- og gasindustrien. Dette vil kunne bidrage med mange milliarder dollars - pengene findes nemlig, de er bare ikke i de rette hænder.